**План правядзення майстар-класа**

**“Фінансавая граматнасць у кантэксце моўнай адукацыі”**

*Вядучы майстар-класа – Ганна Мікалаеўна Саланкова, настаўнік беларускай мовы і літаратуры ДУА “Гімназія імя Я. Купалы”*

**Мэта:** арганізацыя актыўнага педагагічнага ўзаемадзеяння для прэзентацыі сістэмы заданняў, якія спрыяюць развіццю фінансавай граматнасці вучняў на ўроках беларускай мовы.

**Задачы:**

1. стварэнне ўмоў для фарміравання матывацыйнай гатоўнасці ўдзельнікаў майстар-класа да азнаямлення з сістэмай заданняў, якія садзейнічаюць развіццю фінансавай граматнасці вучняў на ўроках беларускай мовы;

2. дэманстрацыя і работа над заданнямі для фарміравання ўменняў, якія развіваюць фінансавую граматнасць вучняў;

3. стварэнне ўласнага метадычнага прадукта, які будзе садзейнічаць развіццю фінансавай граматнасці вучняў на аснове камунікатыўнага ўзаемадзеяння паміж удзельнікамі майстар-класа.

Ход майстар-класа

**1. Арганізацыйны этап**

**2. Матывацыйна-мэтавы этап**

Размеркаванне ўдзельнікаў майстар-класа на групы.

Прыём “Грашовае дрэва” (дадатак 1)

Прыём “Ліст чакання” (дадатак 2)

**3. Аперацыйна-пазнавальны этап**

Прыём “Чацвёрты лішні” (дадатак 3)

Заданне “Умовы эфектыўнага выкарыстання заданняў, якія ўплываюць на развіццё фінансавай граматнасці вучняў” (дадатак 4)

**4. Інфармацыйна-дзейнасны этап**

Знаёмства і работа над заданнямі, якія развіваюць фінансавую граматнасць вучняў, а таксама арганізацыя работы ў групах:

* арфаграфічныя хвіліны:

гульня “Карэктары” (дадатак 5), знаёмства з правіламі гульні. Арганізацыя работы ў групах з тэкставай інфармацыяй.

Гульня “Знайдзі небяспечнае слова” (дадатак 6);

* прыём “Лексічны футбол” знаёмства з умовамі выканання задання. Арганізацыя работы ў групах (дадатак 7);
* этап работы з медыяазбукай (яна аб’ядноўвае два папярэднія заданні з мэтай замацавання атрыманых вучнямі ведаў).
* Этап работы з тэкстамі фінансавай тэматыкі (дадатак 8).
* Практычны этап.

Арганізацыя работы ў групах: стварэнне ўласнага задання, якое б спрыяла развіццю фінансавай граматнасці вучняў (на аснове прапанаваных настаўнікам матэрыялаў). Гэта можа быць тэкст, набор слоў фінансавай тэматыкі, прыказкі…

* Этап інтэрактыўнага ўзаемадзеяння.

Арганізацыя і знаёмства з інтэрактыўнымі гульнямі.

5. Этап падвядзення вынікаў

6. Этап рэфлексіі

Прыём “Грашовае дрэва” (дадатак 1)

**Прыём “Грашовае дрэва”** (дадатак 1)

Задача прыёма – настроіць удзельнікаў на танальнасць майстар-класа, стварыць атмасферу добразычлівасці.

На дошцы размяшчаецца імітацыя грашовага дрэва. Усе банкноты ў выглядзе лісткоў. Удзельнікі падыходзяць да дошкі, адрываюць ад дрэва лісткі-банкноты, намінал якіх ім найбольш падабаецца.

**Прыём “Ліст чакання”** (дадатак 2)

*Выберыце задачы, якія б вы хацелі рэалізаваць на працягу майстар-класа. Нумар (нумары) запішыце на адваротным баку вашага банкнота з грашовага дрэва.*

1. Прааналізаваць умовы эфектыўнага выкарыстання заданняў, якія ўплываюць на развіццё фінансавай граматнасці вучняў на ўроках мовы.

2. Вызначыць этапы прад’яўлення заданняў на развіццё фінансавай граматнасці.

3. Азнаёміцца з некаторымі відамі заданняў па фінансавай граматнасці праз іх дэманстрацыю і працу над імі.

4. Стварыць уласнае заданне, якое будзе садзейнічаць развіццю фінансавай граматнасці вучняў на аснове камунікатыўнага ўзаемадзеяння паміж удзельнікамі майстар-класа.

**Прыём “Чацвёрты лішні”** (дадатак 3)

***Вызначце прымету, якая, на вашу думку, не адпавядае заданню на развіццё фінансавай граматнасці вучняў, абазначце яе:***

|  |  |
| --- | --- |
| Накіравана на пошук новых ведаў і стымуляцыю актыўнага выкарыстання ў навучанні сувязей, адносін, доказаў. | ***А*** |
| Рашаецца па гатовых узорах, накіравана на механічнае завучванне. | ***Б*** |
| Арыентавана на паглыбленне, удасканаленне ведаў, уменняў. | ***В*** |
| Патрабуе ад вучня актывізацыі пазнавальных працэсаў: памяці, увагі, уяўлення, мыслення. | ***Г*** |

**Заданне “Умовы эфектыўнага выкарыстання заданняў, якія спрыяюць развіццю фінансавай граматнасці вучняў”** (дадатак 4)

*Вызначце ўмовы эфектыўнага выкарыстання заданняў на развіццё фінансавай граматнасці вучняў, выкарыстаўшы значкі “плюс” або “мінус”:*

|  |  |
| --- | --- |
| **Умовы** | **+/—** |
| Сістэмнае выкарыстанне. |  |
| Павінны складацца з заданняў рознага ўзроўню складанасці. |  |
| Улік узроўню падрыхтаванасці, узросту, жыццёвага вопыту вучняў. |  |
| Заданні павінны чаргавацца, утрымліваць элемент навізны. |  |
| Нельга даручаць вучням самім рыхтаваць такія заданні, так як яны не маюць дастатковага вопыту. |  |
| Рэалізацыя міжпрадметных сувязей. |  |
| Гэтыя заданні павінны ствараць на ўроку атмасферу супрацоўніцтва і добразычлівасці. |  |
| Стварэнне сітуацыі поспеху для кожнага вучня. |  |

**Гульня “Карэктары”** (дадатак 5).

 Знайдзіце і выпраўце памылкі ў прапанараных сказах.

 Хочашь ворага нажыть - пазыч грошай.
У пятніцу нічога нікому непазычай.
Калі маеш грошы, то небудзеш хадіць босы.
Бес гаспадара і грошай не трэба.
Хоць лай, а потым грошы атдай.
Грошы лёкка бяруцца, ды цяшка атдаюцца.

**Правільны адказ**

Хоча*ш* ворага нажы*ц*ь - пазыч грошай.
У пятніцу нічога нікому не\_пазычай.

Калі маеш грошы, то не\_будзеш ха*дз*іць босы.
Бе*з* гаспадара і грошай не трэба.

Хоць лай, а потым грошы а*д*дай.
Грошы лё*г*ка бяруцца, ды ця*ж*ка а*д*даюцца.

**Гульня “Знайдзі небяспечнае слова”** (дадатак 6)

Аблігацыя, бенефіцыяр, валюта, грошы, дэпазіт, зліткі, інкасацыя, крэдыт, лоялці, манеты, наяўны разлік, пункт абменны, рахунак, сертыфікат, тэрмінал, уклад, чэк, электронныя грошы.

Пытанні і заданні.

1. Значэнне якіх слоў вам невядома?
2. Напісанне якіх слоў, на вашу думку, патрабуе асаблівай увагі?
3. Патлумачце лексічнае значэнне ўжо вядомых вам слоў.
4. Запішыце словы, падкрэсліце арфаграмы.
5. **Складзіце медыяазбуку з выкарыстаннем прапанаваных слоў.**

**Гульня «Лексічны футбол»**(дадатак 7)

* спецыяльная праграма заахвочвання кліентаў.
* грашовыя знакі ў выглядзе банкнот, манет, якія знаходзяцца ў абарачэнні і з’яўляюцца законным плацежным сродкам у адпаведнай замежнай дзяржаве.
* кліент, на карысць якога ажыццяўляецца банкаўскі перавод.
* збор каштоўнасцей з кас юрыдычных асоб і індывідуальных прадпрымальнікаў і здача іх у касы банкаў.
* прыцягнутыя і (або) уласныя грашовыя сродкі, прадастаўленыя банкам іншай асобе у памеры і на ўмовах, прадугледжаных дагаворам.

**Праверце сябе**

ЛОЯЛЦІ, ВАЛЮТА, ІНКАСАЦЫЯ, БЕНЕФІЦЫЯР, КРЭДЫТ

**Праца з тэкстам** (дадатак 8)

 ТЭКСТ 1

*Твае адносіны да грошай*

*1. Давайце пагаворым аб фінансавым дабрабыце і рэалізацыі сваёй уласнай фінансавай свабоды. 2. Давайце паспрабуем разабрацца, што такое фінансавая свабода і што варта рабіць, каб умець правільна распараджацца сваімі фінансамі.  3. Сёння мы прывыклі многія пытанні вырашаць з дапамогай грошай. 4. Мы - спажыўцы. 5. Фінансы нам неабходны  для рэалізацыі нашых запаветных жаданняў і памкненняў.  6. Фінансавая свабода - гэта дастатковая колькасць грошай, якая дазволіць чалавеку адчуваць сябе ўпэўнена і* ***лёгка*** *ў жыцці.  7. Першае, што трэба зрабіць на шляху да фінансавай свабоды - гэта прыняць на сябе адказнасць за сваё жыццё! 8. Ва ўсім, што адбываецца з намі ў жыцці трэба шукаць прычыны толькі ў сабе. 9. Кіруйце сваім жыццём самі, гэта ВАША жыццё, а не чужое! У КОЖНАГА чалавека ёсць усе шанцы* ***стаць заможным****. 10. Вырашыце, якія крокі неабходна зрабіць для паляпшэння сваёй фінансавай сітуацыі.  11. Стаўце мэты! 12. Менавіта мэты прымушаюць рухацца наперад і дапамагаюць аб'ектыўна ўспрымаць грошы. 13. Азначыўшы пэўныя задачы і зразумеў іх неабходнасць, лягчэй адкладаць грошы, эканоміць. 14. Калі вы маеце выразную мэту, гэта прымушае вас* ***імкнуцца*** *да яе ажыццяўлення. 15. Незалежна ад таго, што вы хочаце набыць - веласіпед, камп’ютар ці смартфон - вы атрымаеце гэта толькі ў тым выпадку, калі будзеце ўпарта рухацца да вызначанай мэты. 16. Паспяховы чалавек заўсёды* ***ведае****, чаго ён хоча. 17. Не варта плыць па плыні, з думкай аб тым, што добра так, як яно ёсць, і не iмкнуцца да лепшага. 18. Нават калі нешта не атрымліваецца, ніколі нельга апускаць* ***рукі,*** *трэба набрацца цярпення і рухацца далей.*

Заданні.

1. Вызначце стыль тэксту. Адказ запішыце ў форме назоўнага склону.

2. Вызначце сродак сувязі паміж **6** і **7** сказам.

3. Пастаўце выдзелены ў **14** сказе дзеяслоў у форме 3 асобы адзіночнага ліку цяперашняга часу.

4. Знайдзіце ў **11 – 16** сказах тэксту слова, якое мае значэнне “**тое, да чаго імкнуцца, чаго жадаюць дасягнуць”**. Запішыце яго ў форме роднага склону множнага ліку.

5.Вызначце, якім членам сказа з’яўляецца выдзеленае ў **9** сказе спалучэнне. Адказ запішыце ў форме назоўнага склону.

6. Знайдзіце ў **13** сказе тэксту слова, у якім адбываецца **асіміляцыя** (прыпадабненне) зычных гукаў. Запішыце гэта слова ў форме творнага склону.

7. Запішыце выдзелены ў **18** сказе тэксту назоўнік у форме роднага склону множнага ліку.

8. Ад асновы дзеяслова, падкрэсленага ў **16** сказе тэксту, утварыце дзеепрыслоўе, запішыце яго.

9. Вызначце спосаб утварэння падкрэсленага ў **6** сказе тэксту слова. Адказ запішыце ў форме назоўнага склону.

ТЭКСТ 2

*1. У ліпені 1990 года Вярхоўным Саветам Беларускай ССР была прынята Дэкларацыя аб дзяржаўным суверэнітэце. 2. У пачатковы перыяд пасля абвяшчэння незалежнасці ў Рэспубліцы Беларусь былі ў абарачэнні грашовыя знакі Дзяржбанка СCСР, а затым і Цэнтральнага банка Расіі. Па рашэнні Урада Рэспублікі Беларусь у маі 1992 года на тэрыторыі Беларусі былі ўведзены ў абарачэнне разліковыя білеты Нацыянальнага банка Рэспублікі Беларусь наступных вартасцей:* ***50*** *капеек, 1, 3, 5, 10, 25, 50 і 100 рублёў.*

*3. Хаця разліковыя білеты (Н/н)ацыянальнага (Б/б)анка (Р/р)эспублікі (Б/б)еларусь не былі абвешчаны грашовымі знакамі і выпушчаны першапачаткова ў дадатак да асноўнай грашовай адзінкі (савецкаму, а ў далейшым і расійскаму рублю), наступныя падзеі ўзвялі* ***іх*** *у ранг наяўных беларускіх рублёў. 4. У маі 1994 года пастановай Нацыянальнага банка Рэспублікі Беларусь адзіным сродкам плацяжу на тэрыторыі Беларусі прызнаны беларускі рубель, а ў наяўна-грашовым абарачэнні – банкноты, якія называюцца "разліковыя білеты".*

*5. Нацыянальная валюта на роўні з гербам, сцягам і гімнам з'яўляецца неад'емным атрыбутам суверэннай дзяржавы. 6. Адным з важных* ***складальнікаў*** *паўнацэннай сістэмы грашовага абарачэння з'яўляюцца металічныя грашовыя знакі (манеты).*

Заданні.

1. Запішыце выдзелены ў **2-м** сказе тэксту лічэбнік у форме творнага склону.

2. Як называюцца разліковыя білеты, якія дзейнічаюць у наяўным грашовым абарачэнні на тэрыторыі Беларусі? Запішыце гэта слова ў адзіночным ліку.

3. Запішыце выдзеленае ў **3-м** сказе тэксту спалучэнне, раскрыўшы дужкі.

4. Запішыце падкрэслены ў **3-м** сказе тэксту займеннік у форме назоўнага склону.

5. Якім членам сказа з’яўляецца выдзеленае ў апошнім сказе тэксту слова. Адказ запішыце ў форме назоўнага склону.

6. Знайдзіце ў **2-м** сказе тэксту слова, у якім адбываецца **асіміляцыя** (прыпадабненне) зычных гукаў. Запішыце гэта слова ў форме творнага склону.

ТЭКСТ 3

Банкнот ўведзены ў абарачэнне  1 ліпеня 2016 г. Яго памер складае135 x 72 мм.



Пярэдні бок:  Белая (Камянецкая) вежа ў г. Камянцы Брэсцкай вобласці.



Адваротны бок:  калаж, прысвечаны першым славянскім паселішчам (фрагмент скуранога пояса, драўлянае кола, малюнак старажытнага дзядзінца "Бярэсце").

Вадзяны знак – гэта лакальны паўтонавы, малюнак фрагмента асноўнай выявы пярэдняга боку банкнота.

Ахоўная нітка металізаваная, аконнага (ныраючага) тыпу, якая выходзіць на паверхню пярэдняга боку ў выглядзе прамавугольнікаў. Пры разглядзе банкнота на прасвет ахоўная нітка выглядае скразной цёмнай паласой з негатыўным (светлым) тэкстам у прамой і перавернутай выяве.

Ёсць і схаваная (латэнтная) выява. Пры разглядзе банкнота пад вуглом на ўзроўні вачэй,то ў прамавугольніку можна ўбачыць літары "РБ".

Асноўная выява пярэдняга боку банкнота, лічбавае і літарнае абазначэнне наміналу, тэкст "НАЦЫЯНАЛЬНЫ БАНК РЭСПУБЛІКІ БЕЛАРУСЬ" і паметка для людзей з аслабленым зрокам маюць павялічаную таўшчыню фарбавага слою, дзякуючы чаму добра ўспрымаюцца навобмацак.

Тэксты БЕЛАРУСЬ, НБРБ, якія бесперапынна паўтараюцца, і лічбавае абазначэнне наміналу, аддрукаваныя на пярэднім і адваротным баках банкнота, чытаюцца пры павелічэнні.



Пярэдні бок: люмінесцыруюць ахоўныя валокны жоўта-зялёным колерам.

Адваротны бок: люмінесцыруе прамавугольнік зялёнага колеру з лічбай "5", гарызантальны серыйны нумар – аранжавым колерам і ахоўныя валокны – жоўта-зялёным колерам.

Заданні.

1. Запішыце словамі ўсе лічэбнікі разам з назоўнікамі, выпісаўшы іх з тэксту.

2. Вызначце разрады лічэбнікаў.

3. Праскланяйце па аднаму лічэбніку з кожнага разраду.

4. Вызначце стыль тэксту. Запішыце яго ў назоўным склоне.

5. Знайдзіце ў тэксце слова, якое адпавядае значэнню *“цэнтральная ўмацаваная частка горада ў Старажытнай Русі, якая служыла сядзібай князю ці яго намесніку і выконвала ваенныя, адміністрацыйныя і палітычныя функцыі”.* Запішыце яго ў той форме, ў якой яно пададзена ў тэксце.

**Інтэрактыўныя гульні**

<https://learningapps.org/myapps.php>